stanford-oval/wikipedia huggingface dataset:
ג'וני וגאס
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 | הבתולה מליברפול | The Virgin of Liverpool | ג'קי סימס |  |
| 2003 |  | Cheeky | אלף פרינס |  |
| 2003 | בלאק בול | Blackball | טרוור |  |
| 2004 |  | Sex Lives of the Potato Men | דייב |  |
| 2004 |  | Terkel in Trouble | הדוד סטיוארט | דיבוב |
| 2004 | ליברטין | The Libertine | סקוויל |  |
| 2013 |  | The Harry Hill Movie | אבו | דיבוב |
| 2016 | גרימסבי | Grimsby | מילקי פימס |  |
| 2016 |  | Womble Movie | ג'ירו |  |
| 2017 |  | The Drowning of Arthur Braxton | ארתור ברקסטון האב |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001–2003 | אושר | Happiness | צ'ארלי דויל | סדרת טלוויזיה (12 פרקים) |
| 2001 |  | Attention Scum! |  | סדרת טלוויזיה (6 פרקים) |
| 2002 | מגעים אסורים | Tipping the Velvet | גאני סאת'רלנד | מיני-סדרה |
| 2002 |  | Shooting Stars | איש צוות | שעשועון |
| 2005–2011 | אידיאלי | Ideal | מוז | סדרת טלוויזיה (53 פרקים) |
| 2005–2012 |  | 8 Out of 10 Cats | איש צוות | שעשועון |
| 2005 | בית קדרות | Bleak House | קרוק | מיני-סדרה |
| 2005 |  | 18 Stone of Idiot | מנחה |  |
| 2005 |  | Dead Man Weds | לואיס דונט | סדרת טלוויזיה (6 פרקים) |
| 2007– | Qi | QI | משתתף קבוע | סדרת טלוויזיה (10 פרקים) |
| 2007–2009, 2015– | בנידורם | Benidorm | ג'ף מלטבי |  |
| 2008 |  | Massive | טוני | סדרת טלוויזיה (6 פרקים) |
| 2012–2015 | מון בוי | Moone Boy | קרוצ'י הייסטקסט | סדרת טלוויזיה (6 פרקים) |
| 2012 | מר סרחון | Mr Stink | מר קרומבי | סרט טלוויזיה |
| 2013– | עדיין פתוחים ברציפות | Still Open All Hours | אריק אגניו |  |
| 2014 |  | Warren United | פט באז (דיבוב) | עונה ראשונה |
| 2014 |  | Secrets from the Clink | בתפקיד עצמו |  |
| 2015, 2017 |  | Sunday Brunch | מנחה אורח |  |
| 2015 |  | Travel Guides | קריינות | עונה ראשונה |
| 2015– |  | 8 Out of 10 Cats Does Countdown | בתפקיד עצמו | סדרת טלוויזיה (6 פרקים) |
| 2016 | קומדי סטריפ... | Comedy Strip Presents...Red Top | ג'וני |  |
| 2016 |  | Drive | מתחרה |  |
| 2016 |  | The Funny Thing About Dating | מנחה |  |
| 2016– |  | Home From Home | ניל האקט | סיטקום של ה-BBC |
הערות שוליים

↑  Shennan, Paddy (30 בנובמבר 2009). "Johnny Vegas: I lost myself in 'Johnny Vegas'". Liverpool Echo. {{cite news}}:  (עזרה)
↑  "Johnny Vegas turns out for Saints". BBC News. 3 בפברואר 2005. {{cite news}}:  (עזרה)
1 2  Heaton, Paul. "@paulheatonsolo". אורכב מ-המקור ב-2018-10-01. נבדק ב-2 באפריל 2014. {{cite web}}:  (עזרה)
1 2  Aitkenhead, Decca (13 במרץ 2006). "Here's Johnny ..." The Guardian. {{cite news}}:  (עזרה)
↑  Sturges, Fiona (2 ביולי 2011). "Johnny Vegas: 'I never liked being the centre of attention'". The Independent. {{cite news}}:  (עזרה)
↑  You Are Nothing, Go Faster Stripe
↑  "Guest presenters - A Load Of Bow Locks, The Big Breakfast fansite". נבדק ב-3 במאי 2016. {{cite web}}:  (עזרה)
↑  "Just a Minute wins Sony Award". funny.co.uk. 9 במאי 2003. נבדק ב-4 במרץ 2013. {{cite web}}:  (עזרה)
↑  "Johnny Vegas sitcom 'Ideal' to be made into film". Digital Spy. נבדק ב-3 בפברואר 2015. {{cite web}}:  (עזרה)
↑  "Johnny Vegas blasts BBC Three exec Zai Bennett over 'Ideal' axe". Digital Spy. נבדק ב-3 בפברואר 2015. {{cite web}}:  (עזרה)
↑  "Sheridan Smith, Johnny Vegas join David Walliams's 'Mr Stink'". Digital Spy. נבדק ב-3 בפברואר 2015. {{cite web}}:  (עזרה)
↑  "World Cup celebrated on ITV with new animated football comedy". Digital Spy. נבדק ב-3 בפברואר 2015. {{cite web}}:  (עזרה)
↑  "Secrets from The Clink". "ITV Press Centre". נבדק ב-3 במאי 2016. {{cite web}}:  (עזרה)
↑  "Johnny Vegas to return for Still Open All Hours". Nottingham Post. אורכב מ-המקור ב-2015-07-02. נבדק ב-3 בפברואר 2015. {{cite web}}:  (עזרה)
↑  Ben Lee (14 בינואר 2016). "Louis Walsh, Professor Green and Angus Deayton to go head to head on the track in ITV's new racing show Drive". Digital Spy. נבדק ב-3 במאי 2016. {{cite web}}:  (עזרה)
↑  BBC - Home from Home Location
↑  BBC orders full series of Home From Home
↑  Johnny Vegas pilot picked up for BBC One
↑  "Harry Hill Movie premiere guests: From Sheridan Smith to a giant hamster". Digital Spy. נבדק ב-3 בפברואר 2015. {{cite web}}:  (עזרה)
↑  BECOMING JOHNNY VEGAS – PAPERBACK
↑  Clennell, Andrew (28 בספטמבר 2002). "Comic sells pictures to Viz for £1". The Guardian. {{cite news}}:  (עזרה)
↑  "Comedian Johnny Vegas marries girlfriend Maia Dunphy in Spain". Ghana MMA. אורכב מ-המקור ב-6 באוקטובר 2011. נבדק ב-3 במאי 2011. {{cite web}}:  (עזרה)
↑  Johnny Vegas and Maia Dunphy welcome baby son Tom Laurence... as they share the news with a sweet Twitter post
↑  "Johnny Vegas awarded Honorary Doctorate". Edge Hill University. נבדק ב-21 באוגוסט 2014. {{cite web}}:  (עזרה)
↑  "The Drowning of Arthur Braxton (2017) - Full Cast and Crew". נבדק ב-6 בינואר 2016. {{cite web}}:  (עזרה)
| --- | --- |
בקרת זהויות :  LCCN: nr2005030376  MusicBrainz: 05cf9a38-6b5b-452d-80a7-a20b3c104c2c  VIAF: 222222662   WorldCat (עם VIAF): 222222662
מפעל המים (כפר סבא)

מפעל המים כפר סבא הוא אגודה חקלאית שיתופית המזרימה מים לתושבי כפר סבא ומושב גן חיים. מרכז מפעל המים ממוקם ברחוב ויצמן כפר סבא. האגודה נוסדה בשנת 1931 ושואבת את מימיה משני מאגרים, "מאגר ההר" ו"מאגר החוף". בפברואר 2020 מונה ועד מונה למפעל המים בראשות מוטי דלג'ו.
הקמת מפעל המים

המתיישבים הראשונים הביאו מים מבאר שנחפרה בכפר מלל. בתנאים כאלה אי אפשר היה לפתח יישוב חקלאי ולכן היישוב המקומי נעזב.
בראשית שנות ה-20 של המאה ה-20, כאשר כבר הייתה באר אחת בכפר סבא, חזרה ההתיישבות. במשך שנות העשרים והשלושים נחפרו בכפר סבא בארות רבות. חלקן נחפרו על ידי חקלאים, שהתיישבו באזור, וחלקן נחפרו על ידי גופים ציבוריים, אשר דאגו לאספקת המים לכל המתיישבים.
על רקע בארות המים בסוף שנות העשרים קם מפעל מים כפר סבא, ואיחד את אספקת המים לכל היישוב, מלבד לחלק מהחקלאים שהיו בעלי בארות פרטיות.
תולדות מפעל המים

הבאר הראשונה נמצאת ברחוב ויצמן, ושימשה אז כ"ח'אן". הבאר השנייה נחפרה ברחוב בן-גוריון (במקום בו היו מחסני מפעל המים עד שנת 1996), ולאחריה ברחוב סוקלוב בתוך גן גלר וכך הלאה. קידוחים מאותו מאגר מים הנקרא גם "מאגר החוף" ("אקויפר") נמצאים גם בצד המזרחי של כביש 4 (כביש חיפה תל אביב הישן). במשך שנים ארוכות שימשו קידוחים אלה לכל השימושים החקלאיים והעירוניים.
הקידוחים הראשונים, אשר נמצאו במרכז העיר, אינם פעילים עוד, ואינם משמשים לשאיבת מים.
בסוף שנות השלושים התברר כי כפר סבא יושבת על מאגר מים נוסף ועשיר במים. פני המים במאגר זה הם עמוקים יותר (כ-400–500 מטר), ולכן נזקקו לטכנולוגיה מתקדמת ולכספים רבים להפקת מים. בשנת 1936 התקבלה הלוואה ראשונה לקידוח עמוק מקרן אמריקנית ואז נחפרה הבאר העמוקה הראשונה של כפר סבא. עם תחילת הפקת המים מבאר זו, ניתן היה להגדיל באופן ניכר את התפתחות המושבה ולהגדיל את שטחי החקלאות ואת מספר העוסקים בגידולים חקלאיים. מאז נקדחו בארות נוספות מאותו "אקויפר".
התאגדות ותפעול

מפעל המים בכפר סבא נוסד כאגודה שיתופית בשנת 1931, ומאז הוא מתפקד כגוף עצמאי מבחינה כלכלית, ואינו נסמך על תקציבים ממלכתיים או על תקציבים עירוניים.
ככזה, דואג המפעל להשקיע את כל הכספים המתקבלים מאספקת המים בשיפור אספקת המים לשיפור משק המים בעתיד.
עובדה זו יצרה מערכת עירונית הנחשבת לאחת המערכות המפותחות ביותר בישראל לטיפול ולחלוקת מי שתייה. כמות המים ההולכת לאיבוד תוך כדי חלוקת המים היא נמוכה ביחס ליישובים אחרים. המערכת המתקדמת מאפשרת לספק מים גם בעת תקלות והפסקות ברשת החשמל וכן בעתות חירום.
אופיו הציבורי של מפעל המים הובטח עם הקמתו על ידי שיטת בחירת הנהלתו על ידי כלל הציבור.
מקורות המים בעיר

כפר סבא שואבת את מימיה משני מאגרים תת-קרקעיים: "מאגר החוף", אשר בו כמות המים הנשאבת בכל באר מים קטנה ואיכות המים הולכת ויורדת במשך השנים, ו"מאגר ההר" אשר מאופיין בכמויות גדולות ובאיכות מים טובה במיוחד. 
הקידוחים של "מאגר החוף" נמצאים בצד המערבי של העיר והקידוחים של "מאגר ההר" נמצאים בצד המזרחי של העיר, באזור שכונת קפלן, שכונת הדרים וגני השרון.
מפעל המים כפר סבא משתמש במים הנשאבים מ"מאגר החוף" לצרכים חקלאיים בלבד, ולא לאספקת מי שתייה, בגלל איכותם הנמוכה. את מי השתייה מספק המפעל אך ורק מבארות "מאגר ההר", שאיכות מימיו גבוהה יותר.
אזורי לחץ וחלוקת מים

כפר סבא משתרעת בגבהים של כ-35 עד 80 מטר מעל פני הים. בארות המים נמצאות בגובה ממוצע של כ-40 מטר מעל פני הים. בארות מי השתייה נמצאות בצד המזרחי של העיר ואילו רוב האוכלוסייה מרוכזת במערב ובמרכז העיר.
נתונים אלו קבעו את תכנון מערכות המים בעיר. 
העיר חולקה לשלושה אזורי אספקה:
אזור הלחץ הנמוך
אזור הלחץ הגבוה
אזור חקלאי
אזור הלחץ הנמוך כולל את כל השטחים אשר גובה פני הקרקע שלהם אינו עולה על 50 מטר מעל פני הים. 
אזור הלחץ הגבוה כולל את כל שטחי העיר שגובה פני הקרקע שלהם עולה על 50 מטר מעל פני הים. 
הצרכנים באזור הלחץ הגבוה מקבלים את המים ממערכת בריכות אגירה ומשאבות נוספות העוזרות להעלות את מי השתייה לגובה הדרוש. המפעל שואב מים מהבארות וממלא את בריכות האגירה ואת מגדל המים הנמצא בגובה של 110 מטר מעל פני הים. באמצעות משאבות הנמצאות על יד בריכות האגירה, מים נדחפים לגובה, וכך נוצר לחץ המבטיח אספקת מים לצרכנים, גם אלה הגרים בדירות גבוהות.
האזור החקלאי הוא אזור סגור המקבל את מימיו מבארות המערב. 
טיב מים אלה נופל מטיב מי השתייה, אך מתאים לגידולים חקלאיים.
לפני מספר שנים כאשר הסתמנה ירידה באיכות המים בבארות מאגר החוף, נערך מפעל המים להפנות מים אלה לשימושים חקלאיים בלבד והקים מערכת חדשה לאספקת מי שתייה מבארות המזרח –מאגר ההר.
מערכת פיקוד ובקרה

המערכת פועלת בדרך אלחוטית, מפקדת על אספקת מים רצופה ואחידה במשך כל שעות היממה, מתריעה על תקלות בזמן אמת ומאפשרת גמישות בהפעלה תוך התחשבות בעונות השנה ובתעריפי חשמל משתנים.
בכפר סבא קיימת מערכת ממוחשבת לבקרת מתקני המים. כל מכוני המים, בארות, בריכות אגירה ומשאבות עזר מחוברים אלחוטית למרכז הבקרה.
המערכת מאפשרת לספק מים בלחצים קבועים לאורך היממה ולאורך עונות השנה ללא תלות בשינוי צריכות המים. 
קיימת בקרה רציפה של תת- מערכות שהן חלק בלתי נפרד ממערכת אספקת המים העירונית.
בכל באר המספקת מים לשתייה, קיימת מערכת חיטוי המוסיפה כלור למים. המערכת משמשת גם כמדד לזיהום מי השתייה. 
מפעל המים צורך הרבה חשמל. במהלך היממה ועונות השנה השונות משתנה תעריף החשמל באופן משמעותי. בשעות בהם תעריף החשמל גבוה, רוב אספקת המים היא מבריכות האגירה. מפעל המים הקים מערכת זו בתהליך שנמשך מספר שנים. היום מערכת הפיקוד ובקרה היא אחד הכלים החשובים והמרכזיים לאספקת מים לתושבי העיר.
מגדלי המים בכפר סבא

בכפר סבא קיימים שני מגדלי מים, ושניהם נמצאים בנקודות הגבוהות ביותר בעיר. האחד בין רחוב גלר 7 לרחוב אגרון. השני נמצא ברחוב א"זר. המגדל ברחוב גלר אינו פעיל, לעומתו מגדל המים ברחוב אז"ר פעיל כיום. 
מגדל המים משמש לאספקת מים סדירה ואחידה לתושבי האזורים הגבוהים של העיר. המים מועלים באמצעות משאבות. מכל המים המכיל 500 מ"ק מתמלא ומשם זורמים המים אל הבתים הגבוהים.
מגדל המים ברחוב אז"ר

מגובה של כ-35 מטר ומכל ארבע רוחות השמים ניתן לראות את כפר סבא ואת יישובי הסביבה הקרובה והרחוקה. הנוף מוגדר על ידי שילוט המורה את הכיוון והמרחק אל כל ישוב.
בקומת התצפית ניצבת מפת העולם המראה את הבדלי השעות ברחבי העולם בזמן אמיתי.
מגדל המים מלמטה
בתי הביטחון בנגב הצפוני

בית הביטחון ליד קיבוץ בארי שנבנה לפי המודל בו נבנו רוב בתי הביטחון בנגב הצפוני. מבנה הבטון בן שתי הקומות מתאפיין ב-2 מרפסות בגג ששימשו עמדות תצפית וירי
בנייה של בית ביטחון, 1951
בתי הביטחון בנגב הצפוני הם 13 מבני בטון שנבנו ב-1947 ברבים מיישובי הנגב הצפוני על מנת לשפר את מצב הביטחון באותם יישובים שרובם הוקמו ב-1946 במסגרת מבצע 11 הנקודות. בתי ביטחון אלו נבנו, ברובם, במתכונת אחידה וכללו 2 קומות, קירות בטון עבים להגנה על היושבים בהם ועמדות שמירה שאיפשרו שמירה על היישובים. לאחר מלחמת העצמאות ננטשו חלק מבתי הביטחון וחלק אחר שוקם ומשמש לצרכיהם של היישובים.
רקע

בימי המרד הערבי הגדול דאגו המוסדות שבכל יישוב יהיה מבנה מוגן מפני יריות של הכנופיות. לעיתים היה זה מבנה ערבי ישן, כמו בחניתה, ולעיתים נבנה מבנה בטון ששימש כ"בית ביטחון" של היישוב, כמו בעין שמר. בנוסף נבנו בתי ביטחון בנקודות אסטרטגיות, כמו על תל שוכה.
לאחר הקמת 11 הנקודות בנגב הוחלט לבנות בהם בתי ביטחון שישמשו כ"מצודת העיר" כדי להגן על היישובים המבודדים מפני התקפות של כנופיות. המבנים תוכננו על ידי המחלקה הטכנית של הסוכנות היהודית והבניה בוצעה על ידי חברת סולל בונה בסיועם של תושבי היישובים.
תיאור בתי הביטחון

בתי הביטחון שהוקמו בישובי צפון הנגב נבנו, בקירוב, על פי תוכנית בנייה אחידה. היו אלו מבנים דו קומתיים שכללו חרכי ירי וזוג מרפסות מעוגלות בשתי פינות מרוחקות בקומת הגג שאיפשרו תצפית על כל סביבות המבנה. הבנייה נעשתה בעזרת בטון מזוין והמידות המקורבות של כל מבנה היו: גובה - 7.14 מטרים, רוחב - 4.4 מטרים ואורך - 7.5 מטרים (סה"כ השטח 33 מ"ר). מסביב למבנים הונחו גדרות תיל דוקרני ועל גגם הותקן, בדרך כלל, זרקור ומכשיר איתות הליוגרף. מדרגות העלייה לקומה השנייה היו לרוב מחוץ למבנה.
תועלתם הביטחונית

בבתי הביטחון שוכנו, לרוב, מפקדת היישוב, המרפאה, חדר הקשר, חדר הנשק ומחסן מזון חירום. עוד בעת הקמתם הייתה מחלוקת על הצורך בהם. אנשי קיבוץ סעד לא רצו להקים את בית הביטחון והבנייה נכפתה עליהם על ידי הנהגת היישוב. כאשר במהלך המלחמה היישוב כולו נמחה מעל פני האדמה ורק בית הביטחון נשאר, התלוצצו החברים שהוא נשאר כדי לסייע למצרים לכוון אליהם את אש התותחים.
בשנת 1966 נכתב על הבתים במעריב: "הישובים החדשים ביססו את הגנתם על בתי הביטחון, אך עד מהרה התברר כי אין בהם חוסן והמגינים התחפרו בבונקרים". ב"על המשמר", בהתייחסות לנירים, הוצגו הדברים אחרת: "בית זה תוכנן נגד כנופיות פורעים, אך מי פילל, שגורלו יהיה עמידה נגד פלישת כוחות צבא סדירים, כפי שהיה בשנת 1948 עם פלישת המצרים."
לאחר מלחמת העצמאות

לאחר מלחמת העצמאות התייתר הצורך בבתי הביטחון. בחלק מהמקרים (כמו במושב נבטים, בקיבוץ בארי, בקיבוץ אורים ועוד) עברו היישובים לאתרים אחרים ובית הביטחון ננטש. במקרים אחרים (כמו בקיבוץ חצרים, בקיבוץ שובל ועוד) נשארו בתי הביטחון בתחום היישוב ומשמשים את צורכי המשק.
בתי הביטחון בנגב הצפוני הוגדרו כאתרי מורשת מטעם המועצה לשימור אתרי מורשת בישראל אולם חלקם עדיין במצב ירוד.
ראו גם

דרך השדות
הערות שוליים

↑  נצא ליום אחד, דבר, 4 בדצמבר 1941
↑   חוזה הקמת בית הביטחון בנירים, 1947
↑  עשר נקודות ונקודה (ועוד כמה) - ״אלבום בתי הביטחון״ של 11 הנקודות וישובי הנגב הנוספים, באתר "קווים ונקודות", 7 באוקטובר 2019
↑  משולם עד, במוצאי יום כיפור תש"ז החלה אחיזתנו בנגב, דבר, 28 בספטמבר 1971
1 2  אברהם תירוש, לא זוכרים את הקמת המדינה ההתקפה המצרית החלה, מעריב, 10 במאי 1978
↑  מ. סייר, 20 שנה ל-11, מעריב, 23 בספטמבר 1966
1 2  י. הגתי, בית על הגבול, על המשמר, 28 בספטמבר 1971
↑  זיווגים שהצליחו, דבר, 2 בדצמבר 1947
↑  בית הבטחון בבארי הישנה, מעריב, 25 בינואר 1988
↑  מרחב תכנון מקומי שמעונים, הודעה בדבר הפקדת תכנית מפורטת, מעריב, 7 בספטמבר 1980
↑   תולדות גבים ובית הביטחון, סרטון  באתר יוטיוב
↑  אתר לאומי בית הביטחון מבטחים, באתר טבע ונופים בישראל
↑   מגזין משמר הנגב 615 פברואר 2022, סרטון  באתר יוטיוב
↑  משה שיינברג נודע בשם "מוישה וחצי" בגלל גובהו
↑  מעוז מול עזה, באתר חבל הבשור
↑  אתר לאומי בית הביטחון בצאלים, באתר inature
שירות ההטסה הממשלתי (הונג קונג)

| --- | --- |


 מידע כללי
 מדינה:  הרפובליקה העממית של סין 
 סוכנות אם:  Security Bureau 
 תאריך הקמה:  1993 
 מטה מרכזי:  נמל התעופה הבינלאומי של הונג קונג 
 עובדים:  225
 http://www.gfs.gov.hk
 קואורדינטות:  22°17′47″N 113°54′36″E﻿ / ﻿22.296461°N 113.91005°E﻿ / 22.296461; 113.91005
 he
 
המשרד הראשי בשדה התעופה הבינלאומי בהונג קונג
שירות ההטסה הממשלתי הוא יחידה של ממשלת הונג קונג, המתפעלת את כלל שירותי הטיסה עבור ממשלת הונג קונג.
מטה השירות בנמל התעופה הבינלאומי בהונג קונג והוא פועל מהקצה הדרום-מערבי של נמל התעופה הבינלאומי בצ'ק לאפ קוק. לפני פתיחת שדה התעופה צ'ק לאפ קוק בשנת 1998, הוא פעל מנמל התעופה הישן קאי טאק (כלומר נמל התעופה הבינלאומי לשעבר של הונג קונג). השירות מספק שירותי חילוץ והצלה ימי לאורך חופי הונג קונג והוא מכסה את רוב אגן ים סין הדרומי, כמו גם את אזור המידע על הטיסות בהונג קונג. משתף פעולה עם משמר החופים של הרפובליקה העממית של סין.
השירות הוצג לראשונה בקולנוע בסרט החילוץ, שעלה לאקרנים בפברואר 2021.
היסטוריה

השירות הוקם ב-1 באפריל 1993, כאשר הונג קונג הייתה בשליטת בריטניה. לאחר מכן השירות השתלט על כל הפעולות הלא-צבאיות של חיל האוויר המלכותי של הונג קונג (RHKAAF), שהיה יחידת עזר של חיל האוויר המלכותי הבריטי. לאחר שהועברה הונג קונג לרפובליקה העממית של סין בשנת 1997, השירות נותר כיחידה ממשלתית של האזור המינהלי המיוחד בהונג קונג והוא אחראי על חיפוש והצלה, הפעלת אמבולנס אווירי, כיבוי אש ופעולות סיוע וחילוץ עבור המשטרה.
בשנת 2007, נמל התעופה קאי טאק הישן נפתח מחדש כבסיס משנה, המספק שירותי תדלוק ושירותים תומכים אחרים למסוקי שירות ההטסה הממשלתי.
באוגוסט 2020, מטוס סיור ימי של השירות מדגם Bombardier Challenger 605 סייע לרשויות סין לאתר 12 תושבי הונג קונג שניסו לברוח לטייוואן בשל תנאים מכבידים יותר ויותר בהונג קונג. ממשלת הונג קונג הכחישה ששיתפה פעולה עם הרשויות הסיניות.
ב-21 בדצמבר 2020, הלשכה לתעשייה וביטחון של ארצות הברית תיקנה תקנות מינהל להגבלה בתחום הייצוא תוך הוספת רשימה של 'משתמשי קצה צבאיים', שכללה 103 גופים, כולל 58 סינים ו-45 חברות רוסיות. השירות ההטסה הממשלתי צורף כאחד מ-103 הגופים.
תקריות

26 באוגוסט 2003 – מסוק יורוקופטר EC 155 B1 התרסק על גבעה בפאק קונג או ליד טונג צ'ונג באי לנטאו. שני אנשי צוות נהרגו (הטייס פאנג פו-קווק ואיירמן צ'אן מאנטיק).
27 בדצמבר 2010 – אחד ממסוקי ה-Eurocopter Super Puma Mk II נחת נחיתת אונס במאגר שינג מון לאחר אובדן מנוע מספר 2, בעת תהליך איסוף מים לצורך שרפת יער. איש משלושת אנשי הצוות לא נפצע. ממחלקת התעופה האזרחית נמסר כי למחרת היא שחזרה את מקליט נתוני הטיסה. בהמתנה לדיווח סופי, עלון ביניים שפורסם בפברואר 2012 דיווח כי מנוע מספר 2 הושבת כראוי באופן אוטומטי על ידי יחידת בקרת המנוע מכיוון שהטורבינה החלה להאיץ במהירות מכיוון שנראה כי אין כל תקלה בטורבינה או במערכת הדלק וייתכן שזה נבע מניתוק המנוע מתיבת ההילוכים הראשית בגלל בלאי של יחידת הגלגל החופשי המחברת בין השניים. המסוק נבנה מחדש על ידי צוות הנדסה.
גלריה

מסוק סופר פומה של השירות על סיפון אוניית הצי האמריקאי "מובייל ביי". אפריל 2006.
מסוק שירות ההטסה הממשלתי בהונג קונג, דגם איירבוס H175.
מסוק כיבוי של השירות מדגם יורוקופטר AS-332L2 המכבה אש בגבעה עם מכל מים מותקן בבטנו.
GFS Eurocopter AS-332L2 בעת חיפוש נפגעים.
הערות שוליים

↑  Government Budget Head 166
↑  "Contact". Government Flying Service. נבדק ב-2020-10-08. Government Flying Service 18 South Perimeter Road Hong Kong International Airport Lantau Hong Kong
↑  "Government Flying Service." Information Services Department. Government Flying Service. March 2016. Retrieved 2017-06-05.
↑  https://hongkongfp.com/2020/12/22/us-blacklists-hong-kongs-govt-flying-service-citing-human-rights-abuses-and-national-security-concerns/
↑  Griffiths, James; Cheung, Eric. "Hong Kong government accused of colluding with China to surveil and catch fugitives fleeing for Taiwan". www.cnn.com. CNN. נבדק ב-9 באוקטובר 2020. {{cite web}}:  (עזרה)
↑  "Commerce Department Will Publish the First Military End User List Naming More Than 100 Chinese and Russian Companies".
↑  "Accident bulletin 1/2012." Chief Inspector of Accidents. Accident Investigation Division. 9 February 2012. Retrieved 2017-06-05.
מנרה

ערך זה עוסק בקיבוץ בישראל. אם התכוונתם למשמעות אחרת, ראו .
| --- | --- |
קיבוץ מנרה ממעוף הציפור
מדינה: ישראל ישראל
מחוז: הצפון
מועצה אזורית: הגליל העליון
גובה ממוצע: ‎848 מטר
תאריך ייסוד: 1943
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 311 תושבים
    - מתוכם, תושבי ישראל: 299 תושבי ישראל
 מפת מיקום  מפה דינמית   (למפת אצבע הגליל מוגדלת) מנרה(למפת אצבע הגליל רגילה) מנרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מנרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מנרה33°11′47″N 35°32′41″E﻿ / ﻿33.1962947737916°N 35.5446143763878°E﻿ / 33.1962947737916; 35.5446143763878  heמפת היישובים של מועצה אזורית הגליל העליון באדום - מנרה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://www.manara.co.il
תצפית מצוק מנרה לעבר קריית שמונה
מְנָרָה היא קיבוץ הנמצא באזור הגליל העליון מערבית לקריית שמונה. הקיבוץ נמצא ברכס רמים שבהרי נפתלי וממוקם סמוך להר שנאן, פסגת הרכס. הנקודה הגבוהה בקיבוץ היא בגובה 880 מטר מעל פני הים.
שם הקיבוץ

שם הקיבוץ משמר את השם הערבי של המקום (שמשמעותו צריח). בספטמבר 1943 הציע זאב וילנאי שם עברי למקום: רָמִים, אך חברי הקיבוץ סירבו להשתמש בו, ואף פרסמו מודעה בעיתון "דבר", ב-12 בנובמבר 1943, לפיה הם לא נתנו את הסכמתם לשם החדש. כדי להדגיש את התנגדותם, סיפרו החברים סיפור על קבוצה של רווקים בני הקיבוץ, שצעדו לעבר מושב רמות נפתלי הסמוך על מנת להיפגש עם בנותיו, בוגרות בית הספר החקלאי בנהלל. בדרכם, פגשו הרווקים עובר אורח ששאלם מי הם ולאן הם הולכים, והקבוצה נאלצה לענות לו כי הם מרמים והולכים לרמות.
בשנת 1964 אושר רשמית השם מְנָרָה (במלרע, על משקל "מְצָדָה", בנימוק של שמירה על הגייה עברית ולא ערבית), שמקורו ב"מַנַארַה", שמו הערבי של המקום, שמשמעותו "מינרט" או "מגדלור". למרות זאת, הציבור הישראלי, כולל אנשי הקיבוץ, משתמש בשם מָנָרָה, בקמץ ובמלעיל.
היסטוריה > הקמת הקיבוץ

הקיבוץ נוסד בתחילת 1943 על ידי גרעיני נוער מתנועת הנוער העובד ילידי הארץ ונוער עולה מגרמניה ומפולין, על שטח של 1,200 דונם שרכשה הקרן הקיימת. האדמות נרכשו משני בעלי אדמות מקומיים באוקטובר 1942, תמורת 4,100 לירות ארץ ישראליות. תושבי הקיבוץ התגוררו תחילה באוהלים ובמערות שבמקום. ב-28 באוקטובר 1943, נערך טקס הנחת אבן הפינה לבניין הראשון ביישוב, אליו הוזמנו גם ערבים מיישובי הסביבה. הקיבוץ ממוקם סמוך לכפר מעדת המתואלים (השיעים הלבנונים), הונין, ודאג לשמור על יחסי שכנות תקינים ואפילו חמים. במאי 1945, אף נסעו נציגים מהקיבוץ להשתתף בהלוויית אחיו של מנהיג המתואלים בלבנון.
בשנים הראשונות סבל היישוב ממחסור במים וקשיי תחבורה. הדרך היחידה לאזור עברה בחלקה בשטח לבנון. פעמים רבות אי אפשר היה להשתמש בה, והיה צורך להביא למנרה חומרי בניה לצריפים, מזון, ואספקה, ובעיקר מים על גבי פרדות. במקום היו כמה בורות מים עתיקים שתוקנו והורחבו לאגירת מי גשמים. בנוסף, היה צורך להכשיר את הקרקעות במקום לחקלאות, לסקל את אדמת הטרשים ולטייב את הקרקע. בשנים הראשונות עבדו חלק מאנשי ונשות מנרה בקיבוץ כפר גלעדי הסמוך.
סוג הקרקע והאקלים במקום התאימו לגידול עצי פרי. עד סוף 1947 כבר ניטעו בקיבוץ, על שטח של 165 דונם, מטעי תפוחים, שזיפים, ענבי מאכל, אפרסקים, דובדבנים וזיתים. במשק הייתה גם רפת, שסיפקה חלב, כוורות דבורים ולול של כ-1,000 תרנגולות "לגהורן" מטילות ביצים. לקיבוץ היה גם מיזם של הפקת
פירטרין (פיראתרום), מפרחי חרצית. חומר זה משמש להכנת תרסיסים ואבקות להשמדת חרקים.
בספטמבר 1947, הושלמה סלילת כביש הגישה לקיבוץ, והחל שירות אוטובוסים שבועי של חברת אגד לקיבוץ.
בנובמבר 1947, נחנך בית התרבות בקיבוץ, בתכנונו של האדריכל שמואל ביקלס, הוא נבנה על קצה המצוק עם מרפסת גדולה שהשקיפה על עמק החולה. המבנה שהכיל חדר קריאה, מועדון וספרייה נבנה מאבנים שנחצבו במקום. ביקלס תכנן גם את תוכנית האב של מנרה. את הכסף למימון בניית בית התרבות תרם זוג מתל אביב, זלמן ושרה שני (קראסנוב), לזכר בנם, מרדכי. לאחר שעמד כמה שנים נטוש, הושכר המבנה לחברת בזק שאטמה את המרפסת והפתחים והציבה עליו אנטנות תקשורת.
היסטוריה > במלחמת העצמאות

ב-6 בפברואר 1948, בשעה 4.45 אחר הצהרים נתקלו במחסום שתי מכוניות משא שהיו בדרכם להביא מזון ואספקה לקיבוץ, בכביש לידי נבי יושע. מהגבעות משני צדי הכביש הומטרה עליהן אש ממקלעי לואיס. מחלקת הפלמ״ח ששהתה במקום הסתערה על היורים בפיקודו של אורי גלין והבריחה אותם חזרה לכפר הערבי הסמוך. 14 מנוסעי המכוניות הצליחו לברוח לרמת נפתלי ולמנרה, ושניים נהרגו במקום.
החל ממרץ 1948 היה הקיבוץ מנותק. מדי לילה היו אורי גלין וכיתתו מתגנבים לקיבוץ כפר גלעדי ומביאים מזון לילדי מנרה. בסוף אפריל 1948 פונו ילדי היישוב במבצע לילי מיוחד. את האספקה קיבל הקיבוץ ממטוס שהצניח אותה אליו.
לאחר מבצע יפתח, במאי 1948, נפתחה הדרך לקיבוץ וחל שיפור במצב הביטחוני. ב-27 באוגוסט 1948 אירע אסון במחסן הנשק בקיבוץ, עת אירעה התפוצצות בסופו של אימון, ותשעה חיילי ההגנה, רובם עולים חדשים שנשלחו לתגבר את המקום, נהרגו.
ב-22 באוקטובר 1948 תקף 'צבא ההצלה' באזור מנרה, כבש את משלטי שייח' עבד הסמוכים והיה נראה כמאיים לכבוש את מנרה ואת ההיאחזות החדשה יפתח. כוח נוסף ירד לכיוון עמק החולה והחל לירות על התחבורה היהודית בעמק תוך שהוא מסרב להיענות לדרישת משקיפי האו"ם לסגת מהמשלטים שכבש. ב-29 באוקטובר 1948 החל מבצע חירם, במסגרתו פעלה חטיבת כרמלי, שתפקידה המרכזי היה לבלום מתקפה סורית אפשרית באזור מנרה ומשגב עם. כן ערכה החטיבה, עם תחילת המבצע, מספר מבצעי הסחה והטעיה, כסיוע למאמץ העיקרי. בהמשך המבצע, כוחות החטיבה חצו את הגבול לכיוון לבנון, כבשו 14 כפרים לבנוניים והגיעו עד נהר הליטאני.